**ΔΕΛΤΙΟ ΤΥΠΟΥ**

**ΠΡΟΣΚΛΗΣΗ ΣΤΗΝ ΕΝΗΜΕΡΩΤΙΚΗ ΗΜΕΡΙΔΑ ΤΗΣ ΑΝΑΠΤΥΞΙΑΚΗΣ ΕΤΑΙΡΕΙΑΣ ΤΟΥ ΕΠΙΜΕΛΗΤΗΡΙΟΥ ΚΕΡΚΥΡΑΣ ΓΙΑ ΔΩΡΕΑΝ ΕΦΑΡΜΟΓΗ ΙΣΤΟΣΕΛΙΔΑΣ, E-SHOP ΚΑΙ ΗΛΕΚΤΡΟΝΙΚΩΝ ΚΡΑΤΗΣΕΩΝ ΣΤΑ ΜΕΛΗ ΤΟΥ**

Το **Επιμελητήριο Κέρκυρας** και η Αναπτυξιακή Επιμελητηρίου Κέρκυρας **ΑΝΕΤΕΚ** σας προσκαλούν στην ενημερωτική ημερίδα του έργου «**Ανάπτυξη Ψηφιακών Δράσεων Επιμελητηρίου Κέρκυρας αξιοποίησης της ευρυζωνικότητας για τη βελτίωση της ανταγωνιστικότητας του Νομού Κέρκυρας»** που θα διεξαχθεί το Σάββατο 11 Οκτωβρίου, ώρα 11:00, στην περιοχή Αρίλλα Κέρκυρα (Corfu Beer Festival).

Οι ενδιαφερόμενοι που θα συμμετάσχουν στην ημερίδα, θα ενημερωθούν για τις δωρεάν ολοκληρωμένες υπηρεσίες που θα παρέχει το Επιμελητήριο στα μέλη του, αναδεικνύοντας με αυτό τον τρόπο τις Κερκυραϊκές επιχειρήσεις στη νέα τεράστια διαδικτυακή αγορά, μέσω της εφαρμογής ιστοσελίδων , ηλεκτρονικών κρατήσεων online booking και εφαρμογή e-shop. Τα πολλαπλά οφέλη μέσω της εφαρμογής και της δημιουργίας μιας δομημένης ηλεκτρονικής παρουσίασης της εταιρείας που θα γίνεται μέσω ενός εύχρηστου και δυναμικού site, θα παρουσιαστούν στην ημερίδα από καταρτισμένα και έμπειρα στελέχη της ΑΝΕΤΕΚ και της αναδόχου εταιρείας.

Για περαιτέρω πληροφορίες, αρμόδια κα Βάρελη & κα Τσολακίδου, τηλ. Επικοινωνίας 2661081026.